Мариновани гъби | Кулинария | Български Фермер
11 април 2019 Кулинария 0
Продукти: 300 г пресни печурки, 100 г моркови, 1 суп. лъж. оцет, 10 г сусам, 1 суп. лъж. нерафинирано олио, 1 суп. лъж. соев сос, магданоз, 1/3 ч. лъж. млян черен пипер.
Приготвяне: Гъбите се измиват много добре. Морковите се обелват и се режат на тънки ивици или на кръгчета. Ако гъбите са малки, се оставят цели, а ако са по-големи, се нарязват на половинки и четвъртинки.
В тенджера изсипете гъбите и морковите и варете 10 минути, след като кипне водата.
В друг съд смесете оцета, соевия сос, магданоза, маслото, черния пипер и леко запържения сусам. Ако имате сусамово масло, можете да използвате него. В този случай можете да не слагате сусам, но именно той придава необичайния вкус гъбите и ги прави толкова апетитни.
Излейте водата от гъбите и ги залейте с приготвения сос. Разбъркайте и оставете в хладилника за 12 часа. През това време разбъркайте още два пъти. Идея: Поставете гъбите в буркан, който периодично разтръсквате.